Palangos Aikštelė (diskoteka)

Palangos „Aikštelė“ buvo populiari Lietuvos diskoteka po atviru dangumi, veikusi 1979 - 1990 metų vasaromis.

Populiariausia Palangos „Aikštelė“ buvo 1983 - 1985 metais. Tai sutapo su Lietuvos jaunimo new vawe, punk judėjimo pirmaja banga. Diskoteka judėjimo atstovų buvo gausiai lankoma. Rašytojo Luko Devitos (Luko Vangelio) romane „Velvet Holidays“ veiksmas vyksta ir Palangos „Aikštelėje“. Apie diskoteką dainas yra parašę grupė „Kardiofonas“Kardiofonas, Andrius MamontovasAndrius Mamontovas, Nėrius PečiūraNėrius Pečiūra.

 Istorija 
PalangosPalanga „Aikštelės“  pastatas pastatytas pokario metais. Tiksli data nežinoma. Tai buvo tipinis statinys; tokia pati „aikštelė“ – atvira vasaros estrada – buvo, pavyzdžiui, DruskininkuoseDruskininkai.

Palangos kultūros darbuotojai pamena, kad jau 1969 metais „Aikštelė“ veikė, joje vykdavo šokiai.

„Aikštelėje“ yra koncertavusios legendinės bigbyto grupės „Kertukai“Kertukai. „Nenuoramos“.

Pastato adresas – Vytauto g. 16. Tuo metu tai buvo nuošali vieta pušyne, pietinis kurorto pakraštys.

Pastatas, suprojektuotas kaip medinė vasaros estrada be stogo, galėjo sutalpinti iki 1500 žmonių.

Oficialiai „Aikštelės“ pastatas priklausė Palangos vykdomojo komiteto kultūros skyriui ir miesto kultūros namams. Dalis jaunimo pastatą ir diskoteką rusišku žargonu vadindavo „Plaščiadkė“ (rusų k. - aikštelė).

Pirmasis dokumentas, oficialiai įteisinantis diskotekininkų grupių egzistavimą, paskelbtas 1981 m. vasario 4 d., remiantis Lietuvos Respublikinės Profesinių Sąjungų Tarybos sekretoriato, Lietuvos komjaunimo Centrinio Komiteto sekretoriato ir LTSR kultūros ministerijos kolegijos nutarimu ir patvirtintais saviveiklinės diskotekininkų grupės nuostatais. (L. Šaltenis. „Mūza su mikrofonu“, 1983).

Bet profesionalios diskotekos „Aikštelės“ pastate Palangoje pradėtos 1979 metų vasarą. 1979 ir 1980 ten grojo diskoteka „Srautas“, kuriai vadovavo Henrikas Žižys. 

1980 metais baigęs Kauno Politechnikos institutąKauno technologijos universitetas, kur Automatikos fakultete vedė diskotekas, į Klaipėdą grįžo diskžokėjas Mintautas Varnauskas ir prisijungė prie H. Žižio Klaipėdos medienos kombinatoVMG grupė diskotekos „Srautas“. 

1981 metų vasarą Palangos „Aikštelėje“ dirbo diskžokėjai Henrikas Žižys ir Mintautas Varnauskas. 

Nuo 1982 metų Palangos „Aikštelėje“  M. Varnauskas pradėjo dirbti su kolega iš Kardiologijos mokslinio tyrimo instituto Raimondu Palaičiu, kuris studijuodamas Vilniaus Universitete didžėjavo diskotekoje „Amicus“. Kartais vieną ar kelis vakarus vesdavo jų draugai ir svečiai iš kitų Lietuvos miestų garsių diskotekų.

Palangos „Aikštelėje“ lankytojai per vasarą rinkdavo populiariausias dainas. Kabojo balsavimo urna, į kurią lankytojai mesdavo lapelius su užrašytais jiems labiausiai patinkančiais kūriniais ir atlikėjais. 1985 metais populiariausiu kūriniu buvo išrinkta grupės „Kardiofonas“ daina „Šliaužk į kopas“, aplenkusi Queen „Radio Gaga“Radio Ga Ga ir tapusi diskotekos simboliu. 

1982 – 1986 metais diskžokėjais dirbo Mintautas Varnauskas ir Raimondas Rimas Palaitis. 

1987  metais Palangos „Aikštelėje“ liko dydžėjauti  M. Varnauskas ir debiutuojanti klaipėdietė diskotekininkė Valentina Čekauskaitė.

Nuo 1988 metų Palangos „Aikštelėje“ dirbo diskoteka „Amicus“.

1990 metų vasarą „Aikštelė“ dar veikė, tai liudija Vilniaus grupės „UTV (Už Tėvynę)“ narys Nėrius Pečiūra, kuris buvo atvykęs ten koncertuoti. Bet dėl techninių kliūčių koncertas neįvyko. 

Rašytojas ir muzikologas Lukas Devita rašė, kad 1994 metų vasarą „Aikštelės“ pastate renginiai nebevyko. Medinis pastatas buvo apleistas ir po truputį pradėjo irti bei griūti. 

Bilietas į Palangos „Aikštelės“  diskoteką 1984 metais kainuodavo 80 kapeikų. Ji veikdavo nuo 19:00 iki 23:30 val. Publika masiškai pradėdavo rinktis apie 21:00.

1986, 1987 ir 1989 metais Palangos „Aikštelėje“ vyko breiko festivalis „Papūga“, kuriame koncertavo Džordana ButkutėDžordana Butkutė, „Rondo“Rondo (grupė), E. SipavičiusEgidijus Sipavičius.

1984 metais  diskotekai buvo sukurtos dekoracijos. Autoriai -  „Guga“ Augustinas Gricius ir Ray Butkus. 

 Šaltiniai ir nuorodos 

https://www.lrt.lt/naujienos/lietuvoje/2/1068975/sovietine-palanga-akmenys-geriausia-lietuvoje-diskoteka-ir-baudziamoji-atsakomybe-nakti-izengus-i-pliaza?srsltid=AfmBOoqsXKg5pgegJ4_vlCfd2S_tPwjbXiniMjL5QEvAPNR-wy4hJf8N

https://literaturairmenas.lt/publicistika/lukas-devita-edis-ginetas-apie-diskotekas-lietuvoje

http://www.lithuanian.net/memory/punk/aikstele.htm?fbclid=IwY2xjawL8GMhleHRuA2FlbQIxMAABHieBBLchaeBAKeDYZ6JKryrY1SeF7zirf3aod_HjLIGIsS47A8rG8NTn1pVL_aem_c4lPnYUBDuO8wWo65dNPnQ

https://www.1323.lt/vilnius-ir-vilnieciai/174-egzotiska-neriaus-peciuros-sostine-nuo-vilijos-iki-backos

·       Aš ir Atsuktuvas: romanas. – Vilnius: Charibdė, 2002. – 112 p. – ISBN 9986-745-73-X